বিগত শত বছরে পরিবহন ব্যবস্থার ব্যপক পরিবর্তন হয়েছে। এই পরিবর্তন যেমন আমরা বিচিত্র যানবহন পেয়েছি তেমনি রাস্তা নির্মাণেও এসেছে ব্যপক পরিবর্তন। মানুষ প্রয়োজনে যানবাহন তৈরী করেছে, আবার যান চলাচলের জন্য পথ তৈরি করতে হয়েছে। প্রয়োজনে পথকে প্রশস্ত করতে হয়েছে। এক সময় প্রসস্থ পথেও সঙ্কুলান না হওয়ায় মাটির নিচে রাস্তা তৈরি করা হয়েছে। উড়ন্ত সেতু, উড়ন্ত রাস্তা তৈরি করা হয়েছে।

কিন্তু আমরা চাইলেই সব শহরে মাটির নিচে রাস্তা তৈরি করতে পারব না। পারব না বিভিন্ন ক্রসিং এ ফ্লাইওভার নির্মাণ করতে বা উড়াল সড়ক নির্মাণ করতে। সেই পরিমাণ জায়গা নেই। আর কোন শহরে জায়গা থাকলেও উড়াল সেতু বা উড়াল সড়ক আমরা কয় স্তরে নির্মাণ করতে সক্ষম হব? ৬, ৭, ৮? তারপর? আমাদের মানতেই হবে যে সমস্ত অগ্রযাত্রারই সীমাবদ্ধতা আছে এবং শেষ আছে।

চলন্ত রাস্তা মাটির নিচের কোন স্থাপনা নয় এবং মাটির উপরের এমন কোন স্থাপনা নয় যা এলভেটেড এক্সপ্রেসের মত অনেক স্তরে বিন্যস্থ থাকবে এবং অনেক জায়গার প্রয়োজন হবে। চলন্ত রাস্তায় জায়গার অপচয় কম হবে। এ ছাড়া প্রচলিত পরিবহন পদ্ধতিতে রাস্তা এবং মোটরযানের অস্তিত্ব স্বতন্ত্র কিন্তু চলন্ত রাস্তা এমন এক স্থাপনা যা নিজেই চলমান থাকবে এবং প্রচলিত পরিবহনের পদ্ধতির সকল সুবিধা যাত্রীসকলকে প্রদান করতে সক্ষম হবে। নিঃসন্দেহে চলন্ত রাস্তা প্রকল্পে প্রচলিত পরিবহন পদ্ধতির বাইরে রয়েছে সুনির্দিষ্ট ভিন্নতা।

চলন্ত রাস্তাঃ উদ্ভাবন এবং ধারনা উপস্থাপন
চলন্ত রাস্তাঃ প্রয়োজনীয়তা এবং ভিন্নতা
চলন্ত রাস্তাঃ ধারণা
চলন্ত রাস্তাঃ পদ্ধতি